சுவாசித்தலின் அவசியம்
• உயிரினங்கள் உயிர்வாழ்வதற்கும் செயல்படுவதற்கும் ஆற்றல் தேவை. நமது உடலின் அனைத்து செயல்களுக்கும் ஆற்றல் அவசியம். நாம் ஓய்விலிருக்கும் பொழுதும் நமது உறுப்புகளான இதயம், மூளை, சிறுநீரகம் மற்றும் நுரையீரல்கள் இயங்கிக் கொண்டிருக்கும். எனவே, 24 மணி நேரமும் நமது உடலுக்கு ஆற்றல் தேவைப்படுகிறது.
• நாம் உணவிலிருந்து ஆற்றலை பெறுகிறோம். நாம் உட்கொண்ட உணவு சுவாசித்தலின் போது உயிர்வளியுடன் (ஆக்சிஜனுடன்) இணைந்து வேதியியல் மாற்றமடைந்து ஆற்றலாக வெளிப்படுகிறது. எனவே சுவாசித்தல் என்பது உயிரினங்களின் முக்கிய நிகழ்வாகும்.
• சுவாசித்தலின்போது உயிர்வளி, நுரையீரலுக்கு கடத்தப்பட்டு இரத்தத்துடன் கலக்கப்படுகிறது. உயிர்வளி கலந்த இரத்தம் உடலின் அனைத்துப் பகுதிகளுக்கும் சென்று பின் அனைத்து செல்களுக்கும் சென்றடைகிறது.
• உயிர்வளி செல்களின் உள்ளே சென்று அடையும் பொழுது, சக்திப் பொருள் எரிக்கப்படுகிறது. அதனை ஆக்சிஜனேற்றமடைதல் என்கிறோம். இந்த நிகழ்ச்சியின்போது, நீர் மற்றும் கரியமிலவாயு கழிவுப் பொருளாக செல்லினுள் வெளியேறி, உயிர்வளியால் ஆற்றல் வெளிக்கொண்டு வரப்படுகிறது. இந்நிகழ்ச்சி சுவாசித்தல் அல்லது செல் சுவாசித்தல் எனப்படும்.
சில விலங்குகளின் சுவாசமுறை:
மனித சுவாசம்
தாவர விலங்கு சுவாசம்
தாவரங்களில் சுவாசம்